במהלך השנים ארגנה החברה מספר מבצעי התרמה למטרות צדקה וסיוע, כאשר במהלך מבצעים אלה יכולים המשתתפים לרכוש כובעים וירטואליים, וחלק מכספי הרכישה מועברים לארגונים הנתמכים. לדוגמה, בשנת 2010 תרמה החברה 5,479 דולר לצלב האדום, במטרה להקל על הנפגעים ברעידת האדמה בהאיטי. בשנת 2011 נתרמו כ-10,000 גולק ליפן לאחר רעידת האדמה והצונמי שאירעו בסמוך לסנדאי. לאחר מותו של המייסד השותף אריק קאסל ב-2013, נערך מבצע התרמה לקידום חקר הסרטן, ובאותה שנה נערך מבצע להקלה על נפגעי טייפון האיאן בפיליפינים ובווייטנאם.